डाक्टरों को कैपिटल लेटर में और जेनेरिक दवा ही लिखने के निर्देश
इंडियन मेडिकल एसोसिएशन (आईएमए) ने राजधानी समेत राज्य के डाक्टरों के लिए एक बार फिर गाइडलाइन जारी करते हुए उन्हें दवा की पर्ची (प्रेस्क्रिप्शन) कैपिटल लेटर्स में लिखने के लिए कहा है। यही नहीं, सभी डाक्टरों को जेनेरिक दवाइयां लिखने के ही निर्देश दिए गए हैं। दरअसल मेडिकल काउंसिल आफ इंडिया पहले ही देशभर के मेडिकल कॉलेजों को मरीजों के लिए जेनेरिक दवाइयों का नाम कैपिटल लेटर में लिखने का निर्देश पहले ही जारी कर चुका है। विशेषज्ञों के अनुसार जेनेरिक व ब्रांडेड दवाआें की कीमत में पांच से 10 गुना का अंतर होता है।
आईएमए का कहना है कि सरकार की सख्ती के कारण अभी केवल सरकारी अस्पतालों के डॉक्टर ही मरीजों के लिए पर्ची में जेनेरिक दवाएं लिख रहे हैं। इसका अनुपात भी 60-40 है। दूसरी ओर निजी अस्पतालों के डॉक्टर जेनेरिक के बजाय ब्रांडेड दवाएं ही लिखते हैं। इसके कारण लोगाें को निजी अस्पतालों में इलाज से लेकर दवाइयों का खर्च काफी महंगा पड़ता है। प्रदेश के सबसे बड़े अंबेडकर अस्पताल व जिला अस्पताल सहित सीएचसी में 60 प्रतिशत जेनेरिक दवा लिख रहे हैं।
कैपिटल लेटर में इसलिए
सरकारी अस्पतालों में जेनेरिक दवाएं खरीदी जाती हैं। लोकल पर्चेस में अस्पताल जरूरत के हिसाब से ही ब्रांडेड दवाइयां खरीद रहे हैं। आईएमए के राष्ट्रीय अध्यक्ष डॉ. केके अग्रवाल ने जारी निर्देश में कहा है कि डॉक्टरों को जेनेरिक दवा को बढ़ाना देना चाहिए। यह लोगों के हित में है। निर्देश में यह भी कहा गया है कि मरीजों के लिए डोज स्पष्ट अक्षरों में लिखा जाए। उन्हें दिन में दवा कितनी बार लेनी है, और कब लेनी है, यह भी स्पष्ट हो। अस्पष्ट लिखावट के कारण मेडिकल स्टोर्स के कर्मचारी कई बार गलत दवा भी दे देते हैं, जिससे नुकसान की शिकायतें सामने आई हैं।
hin_Deva hin_Deva hin_Deva kas_Deva hin_Deva